Dlǫ́ʼii yił Ahidaałtʼéhígíí

Dlǫ́ʼii yił Ahidaałtʼéhígíí éí tó wónaaníidi tʼéiyá dahólǫ́; Naakaii Łizhiní dóó Naakaii Dootłʼizhii Bikédaayahdi dóó  éí dahólǫ́, áádóó éí 33 ánéelą́ą́ʼ ałʼąą ádaatʼé. Díí naaldlooshii éí Bidił Daazdoígíí dóó Daʼalghałígíí dah yikahjí atah daasdzoh; ndaʼałkaahí dóó ééʼdeetįįhii éí "Herpestidae" deiłníigo deiyózhí.
Dlǫ́ʼii yił Ahidaałtʼéhígíí éí 1–4di adéesʼeez ádaníłtso, áádóó éí bitsʼíís ádaałtsʼózí dóó bitseeʼ nineez łeh; bijaaʼ éí áłtsʼíísí dóó bijaad éí doo nineez da. Łaʼ éí binááʼ łichííʼ, náánáłaʼ éí binááʼ łitso. Bighaaʼ éí łibá dóó dibéłchíʼíigo naashchʼąąʼ łeh; łaʼ éí daaltsxo ałdóʼ.

Díí naaldlooshii éí nihookááʼgóó naakai, áádóó éí jį́įgo naakai łeh; nááná éí niʼtátʼah baʼáán ádeilééh. Deesdoigi éí tʼóó ahayóí; yas dóó tin hólǫ́ǫgi éí ádaadin łeh.

Dlǫ́ʼii yił Ahidaałtʼéhígíí éí daʼałghałgo naakai: tsídii dóó hazéí dóó naʼashǫ́ʼii éí haalzheehgo naakai; łeeyiʼ chʼosh dóó chʼosh bikágí ntłʼizí deildeeł ałdóʼ. Dlǫ́ʼii yił aheełtʼéhii łibáhígíí éí tłʼiish báhádzidígíí (tłʼiish bikʼos nteelígíí da) yilghał, łahda.

Dlǫ́ʼii
Dlǫ́tsʼósí

Tʼááłáhági átʼéego:Dlǫ́ʼii yił Ahidaałtʼéhígíí